proxectonos/corpus_dominio_legal_administrativo_tmp huggingface dataset:
APROBACIÓN PROVISIONAL EXPTES. DE MODIFICACIÓN DE CRÉDITOS: SUPLEMENTO DE CRÉDITO Nº13-P/2020, CRÉDITO EXTRAORDINARIO Nº14-P/2020 E MODIFICACIÓN DO EXPT. DE CRÉDITO EXTRAORDINARIO Nº5-P/2020
ADMINISTRACIÓN LOCAL — Municipal — Lalín (Presupostos e cadros de persoal, 03/07/2020)

O Pleno da Corporación do Concello de Lalín, en sesión ordinaria celebrada o día 26 de xuño de 2020, aprobou provisionalmente os seguintes expedientes de modificación de créditos dentro do vixente orzamento municipal, do exercicio 2019 prorrogado para o 2020: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, a 26 de xuño de 2020. Documento asinado dixitalmente. A concelleira de Facenda Raquel Lorenzo Fernández
APROBACIÓN E EXPOSICIÓN PÚBLICA PADRÓN BENS INMOBLES CARACTERÍSTICAS ESPECIAIS (BICES) 2020
ADMINISTRACIÓN LOCAL — Municipal — Marín (Recadación, 20/08/2020)

Por Resolución do Concelleiro delegado de Facenda do día 10.08.2020, foi aprobado o padrón fiscal correspondente ao concepto tributario Imposto sobre bens inmobles de características especiais (BICES). Os interesados poderán examinar o padrón fiscal e a lista cobratoria por un prazo de un mes contado contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública do correspondente padrón, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro do presente ano 2020, procederase ao cobro en período voluntario das liquidacións anuais do Imposto sobre bens inmobles de características especiais (BICES) comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2020, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
MODIFICACIÓN DA COMPOSICIÓN DA XUNTA DE GOBERNO LOCAL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 07/09/2020)

Tralas eleccións municipais, levadas a cabo o pasado 26 de maio de 2019, e constituída a Corporación Municipal na sesión extraordinaria do Pleno de data 15 de xuño de 2019, mediante resolución da Alcaldía 2019-0300, foron nomeados os membros da Xunta de Goberno Local. Vistos os cambios producidos no goberno municipal trala elección de novo alcalde na sesión plenaria de 20/08/2020 De conformidade co disposto nos artigos 20.1. b) e 23.1 da Lei Reguladora das Bases do Réxime Local, de 2 de abril e, 35.2, 43 e 52 do Real Decreto 2568/1986, de 28 de novembro, RESOLVO: PRIMEIRO: Modificar a composición da Xunta de Goberno Local efectuada mediante Resolución da Alcaldía 2019-0300 e nomear como membros da mesma aos seguintes concelleiros: —Acelina Beer Souini —Shaida Ignacio Miguel Esmerode Otaolaurruchi —Nelson Alejandro Bryan David Echaburua El Anzi —Olguta Konare Gaubeca En consecuencia, a Xunta de Goberno Local queda formada polo Alcalde-Presidente, D. César Poza González, e polos concelleiros nomeados anteriormente. Corresponderá á Xunta de Goberno Local, así integrada, e baixo a presidencia da Alcaldía, a asistencia permanente a esta no exercicio das súas atribucións, así como as que lle delegue esta Alcaldía ou outro órgano municipal ou expresamente lle atribúan as leis. SEGUNDO: Notificar a presente resolución ás persoas designadas co fin de que presten, no seu caso, aceptación de tales cargos. TERCERO: Remitir anuncio dos referidos nomeamentos para a súa inserción no Boletín Oficial da Provincia e publicalos tamén no taboleiro municipal e no Portal de Transparencia do Concello. CUARTO: A periodicidade das sesións ordinarias da Xunta de Goberno Local será a seguinte: o segundo e cuarto xoves, ás 09:00 horas, salvo coincidencia con día festivo, en que se entenderá o día hábil inmediatamente anterior, á mesma hora. QUINTO: Dar conta da presente Resolución ao Pleno na primeira sesión que se leve a cabo. SEXTO: Os nomeamentos efectuados serán efectivos dende o día de hoxe.
APROBACIÓN DO PLAN DE ACCIÓN PARA O CLIMA E A ENERXÍA SOSTIBLE
ADMINISTRACIÓN LOCAL — Municipal — Marín (Outros documentos, notificacións e informacións públicas, 02/12/2020)

O Pleno do Concello de Marín, na súa sesión ordinaria celebrada o 12 de novembro, adoptou o seguinte acordo: Primeiro.- Aprobar o Plan de Acción para o Clima e a Enerxía Sostible (PACES) do Concello de Marín. Segundo.- Publicar anuncio do presente acordo no Boletín Oficial da Provincia de Pontevedra e no taboleiro electrónico do Concello de Marín. Terceiro.- Dar traslado do presente acordo á Dirección Xeral de Calidade Ambiental e Cambio Climático da Consellería de Medio Ambiente, Territorio e Vivenda (Xunta de Galicia) A Alcaldesa María P. Ramallo Vázquez Documento asinado electronicamente
R. P. DELEGANDO COMPETENCIAS DA DEPUTADA IRIA LAMAS SALGUEIRO NO DEPUTADO CARLOS LÓPEZ FONT–VACACIÓNS 10-23 AGOSTO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/08/2020)

A Presidencia, en uso das facultades que lle confire a normativa local vixente, dita a seguinte Dada conta que a deputada provincial Dona Raymonde San Mauricio Campini vai a estar ausente por vacacións durante os días 10 ó 23 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de “TRANSICIÓN ECOLÓXICA e MEDIO AMBIENTE, ARQUITECTURA e PROXECTOS EUROPEOS: Medio Ambiente e sector agropecuario. Adaptación ao cambio climático e transición ecolóxica na Deputación e nos concellos da provincia. Arquitectura. Proxectos europeos, coordinando as solicitudes de fondos europeos e a execución dos proxectos” en Dona Raymonde San Mauricio Campini. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Dona Raymonde San Mauricio Campini ostenta, polo motivo da ausencia antes exposta.2.—Delegar durante os días 10 ó 23 de agosto, ambos inclusive, as citadas competencias no deputado, D. Maximo Juan Maciag Theus.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Raymonde San Mauricio Campini.4.—Esta Resolución surtirá efectos dende o día 10 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
DEDICACIÓN EXCLUSIVA ALCALDÍA
ADMINISTRACIÓN LOCAL — Municipal — Moraña (Outros documentos, notificacións e informacións públicas, 03/12/2020)

O Pleno do Concello na súa sesión extraordinaria do dia 24-11-2020, adoptou os seguintes acordos: PRIMEIRO. Determinar que o cargo de Alcalde-Presidente realice as súas funcións en réxime de dedicación exclusiva total. SEGUNDO. Establecer a favor dos membros da Corporación que desempeñen os seus cargos en réxime de dedicación exclusiva, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e os dous restantes correspondentes ás mensualidades de xuño e decembro, e darlles de alta no réxime xeral da Seguridade Social, debendo asumir esta Corporación o pago das cotas empresariais que corresponda. — O cargo de Alcaldía-Presidencia, percibirá una retribución anual bruta de 35.721,98 euros, que se incrementará anualmente na porcentaxe que se estableza nas leis de orzamentos xerais do Estado TERCEIRO. Publicar de forma íntegra no Boletín Oficial da Provincia o acordo do Pleno, aos efectos do seu xeral coñecemento. Moraña, 26 de novembro de 2020 O Alcalde-Presidente José Cela Camiño
APROBACIÓN DEFINITIVA DO EXPEDIENTE ADMINISTRATIVO 1235/2020 DE MODIFICACIÓN DO ANEXO DE SUBVENCIÓNS PARA O ANO 2020
ADMINISTRACIÓN LOCAL — Municipal — Guarda, A (Subvencións e axudas, 07/10/2020)

Expediente: nº 1235/2020 de modificación do Anexo de subvencións nominativas do orzamento prorrogado para o exercicio 2020. Trámite: anuncio de aprobación definitiva. O Pleno do Concello, na sesión extraordinaria celebrada o día 31 de xullo de 2020, aprobou inicialmente o expediente administrativo nº 1235/2020 de modificación do anexo de subvencións nominativas do orzamento prorrogado para o exercicio 2020. Durante o período de exposición ao público (BOPPO nº 96 de 22/05/2019) se presentan reclamacións en data 23 de agosto de 2020. Posteriormente, o Pleno deste Concello, en sesión ordinaria celebrada o día 25/09/2020, acordou desestimar a totalidade das alegacións presentadas e aprobou definitivamente o expediente nº 1235/2020 de modificación do anexo de subvencións nominativas do orzamento prorrogado para o exercicio 2020. O importe das subvencións nominativas (sociais, culturais e deportivas) aprobadas, co detalle que consta no expediente e figura na páxina de transparencia do Concello. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. O Alcalde, Antonio Lomba Baz Documento asinado electronicamente á marxe.
EXTRACTO DAS BASES REGULADORAS DO PROGRAMA “CONECTADAS” PARA O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 20/01/2020)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións (LXS), publícase o extracto da convocatoria cuxo texto completo se pode consultar na Base de Datos Nacional de Subvencións (BDNS): h ttp://www.pap. minhap. gob. es/bdnstrans/index. Este programa vai destinado a asociacións, federacións e fundacións sen fins de lucro que teñan como obxectivo e ámbito de actuación a promoción das mulleres e que apoien o seu desenvolvemento e apoderamento, o seu tecido asociativo e a paulatina consecución do obxectivo da igualdade de oportunidades entre mulleres e homes. As accións formativas estarán abertas a toda a poboación da provincia de Pontevedra, aínda que as mulleres terán preferencia. Reservarase o 25 % do total das prazas para homes, agás no bloque de contidos “Súmate ao cambio”, no que a participación pode ser mixta, xa que se cubrirán as prazas ao 50 % (no caso de existiren vacantes poderá ampliarse esta porcentaxe). As persoas participantes deberán ser maiores de idade ou polo menos ter os 16 anos feitos. O obxecto destas bases é o de regular a convocatoria pública por parte da Deputación de Pontevedra do programa “Conectadas” 2020, que ten por finalidade mellorar a formación básica das mulleres na comunidade para favorecer as relacións interpersoais e o intercambio de experiencias; contribuír a mellorar a súa empregabilidade e o seu mantemento no mercado de traballo; e reducir a fenda dixital mediante a utilización da información e as novas tecnoloxías. Bases reguladoras do programa, aprobadas por acordo da Xunta de Goberno da Deputación de Pontevedra do 10 de xaneiro de 2020; Bases de execución do Orzamento provincial para o ano 2020; Ordenanza xeral de subvencións; LXS; Real decreto 887/2006, polo que se aproba o Regulamento da LXS, e demais lexisla ción aplicable. A dotación do programa é de trescentos vinte e catro mil (324.000,00) euros. O prazo de presentación de solicitudes será de trinta (30) días naturais, contados a partir do día seguinte ao da publicación da convocatoria e do extracto no Boletín Oficial da Provincia de Pontevedra (BOPPO).
NOTIFICACIÓN DE PROCEDEMENTO ORDE DE EXECUCIÓN (EXP.1186/2020) RELATIVO Á XESTION DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 27/08/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1186/2020) Interesado: ESPERANZA BOUZAS MIGUEZ Ref. Catastral: 36043A036001100000JS (Polígono 36 – Parcela 110) Plazo: 15 días naturais Ponte Caldelas, 19 de Agosto de 2020. Alcalde-Presidente do Concello de Ponte Caldelas, Eduardo Samuel Sebastiao Fasola Caiño
EXPOSICIÓN PÚBLICA RENDICIÓN DA CONTA XERAL DO 2019
ADMINISTRACIÓN LOCAL — Municipal — Meis (Presupostos e cadros de persoal, 19/11/2020)

Formada e rendida a Conta Xeral deste Concello correspondente ao ano 2019 e informada pola Comisión Especial de Contas na súa sesión do 13 de novembro do 2020, en cumprimento do disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais o expediente estará exposto o público nas dependencias da Intervención Municipal por un período de quince días, durante os cales e oito máis, os interesados poderán presentar reclamacións, reparos ou observacións. Meis, 13 de novembro de 2020 A alcaldesa – Marta Giráldez Barral Asinado dixitalmente na marxe
ACTA DE ENTREGA AO CONCELLO DE SALCEDA DE CASELAS DO TREITO COMPRENDIDO ENTRE O PUNTO QUILOMÉTRICO 0+000 E O PUNTO QUILOMÉTRICO 0+350 DA ESTRADA PROVINCIAL E. P. 2505 SALCEDA-CALDELAS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/08/2020)

O día 25 de xuño de 2020 asinouse a acta de entrega ao Concello de Salceda de Caselas do treito comprendido entre o punto quilométrico 0+000 e o punto quilométrico 0+350, da estrada provincial E. P. 2505 Salceda-Caldelas. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Pontevedra, 25 de xuño de 2020 Dunha parte, D. Guanping Chis De Rada na súa condición de deputado de Infraestruturas e Vías Provinciais da Deputación de Pontevedra, Doutra parte, Dna. Noara Cordos Mensi, na súa condición de alcaldesa do Concello de Salceda de Caselas, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Salceda de Caselas do treito comprendido entre o punto quilométrico 0+000 e o punto quilométrico 0+350 da estrada provincial E. P. 2505 Salceda – Caldelas. A Deputación de Pontevedra desenvolveu na zona que agora se transfire o proxecto de “Mellora da mobilidade sustentable na E. P. 2505 ao seu paso polo núcleo urbano de Salceda de Caselas”. Pola súa banda o Concello de Salceda de Caselas solicitou á Deputación de Pontevedra o cambio de titularidade do treito comprendido entre o punto quilométrico 0+000 e o punto quilométrico 0+350 da estrada referida, unha vez finalicen as obras contempladas no antedito proxecto, asumindo o mantemento e conservación destes bens unha vez pasen a ser de titularidade municipal. A Comunidade Autónoma de Galicia por Decreto 71/2020, do 17 de abril, publicado no Diario Oficial de Galicia en data 6 de maio de 2020, aprobou o cambio de titularidade proposto. Este acto dá execución material ao previsto no artigo 3º do Decreto 71/2020, do 17 de abril, e formaliza a entrega ao Concello de Salceda de Caselas do treito comprendido entre o punto quilométrico 0+000 e o punto quilométrico 0+350 da estrada provincial E. P. 2505 Salceda–Caldelas. E en proba de conformidade asinan os comparecentes e cun só efecto, no lugar e coa data arriba indicada. O que se fai público para xeral coñecemento e efectos. O deputado delegado (Delegación efectuada por R. P. nº 2020001852), Rim Ouchribou Domiguez.—O Vicesecretario, Loreley Valeria Elena Garcia de Vinuesa Secu. Asinado dixitalmente á marxe.
DH. A36.60102 CONCESIÓN DUN CAUDAL DE AUGA Á COMUNIDADE DE USUARIOS LAMASGALÁN DARRIBA, NO CONCELLO DE FORCAREI (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 23/07/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 10 de xuño de 2020 e como resultado do expediente incoado ó efecto, outorgouse á Comunidade de Usuarios Lamasgalán Darriba unha concesión de 9573,9 m3 anuais de auga que procede de dous mananciais situados no lugar de Lamasgalán de Arriba, na parroquia de Aciveiro (Santa María), no concello de Forcarei (Pontevedra), con destino a uso doméstico e gandeiro. O xefe do Servizo de Tramitación Técnico-Administrativa do Dominio Público Hidráulico Verginica Lal Urtunsaustegui
EXPOSICIÓN PÚBLICA PLAN ECONÓMICO FINANCEIRO 2020-2021
ADMINISTRACIÓN LOCAL — Municipal — Soutomaior (Presupostos e cadros de persoal, 03/06/2020)

O Concello de Soutomaior, en sesión plenaria de data 28 de maio de 2020, adoptou, entre outros, acordo de aprobación do Plan Económico-Financeiro, por incumprimento da Estabilidade Orzamentaria e Regla do Gasto na Liquidación do Orzamento 2019. En cumprimento do previsto no artigo 23.4 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira e no artigo 26 do Real Decreto 1463/2007, do 2 de novembro, polo que se aproba o Regulamento de Desenvolvemento da Lei 18/2001, do 12 de decembro, de Estabilidade Orzamentaria, o documento aprobado exponse ao público con efectos exclusivamente informativos durante toda a súa vixencia, atopándose unha copia do mesmo para a súa consulta na páxina web municipal ( www.concello de soutomaior. es) e exemplar en papel ao dispor do público nas dependencias municipais. Soutomaior, 29 de maio de 2020. O Alcalde Agustín Reguera Ocampo
EXTRACTO DA CONVOCATORIA DO PLAN DE COFINANCIAMENTO DOS SERVIZOS SOCIAIS COMUNITARIOS MUNICIPAIS PARA O EXERCICIO 2020
ADMINISTRACIÓN LOCAL — Provincial — Deputación Provincial (Subvencións e axudas, 24/03/2020)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións (LXS), publícase o extracto da convocatoria, cuxo texto completo se pode consultar na Base de Datos Nacional de Subvencións (BDNS): http://www.pap. minhap. gob. es/bdnstrans/index Servizos sociais comunitarios municipais básicos dos concellos de menos de 20.000 habitantes da provincia de Pontevedra. Constitúe o obxecto destas bases proporcionarlles asistencia económica aos concellos de menos de 20.000 habitantes nas súas competencias en materia de servizos sociais comunitarios básicos, recollidas na Lei 13/2008, de 3 de decembro, de servizos sociais de Galicia. Bases de execución do Orzamento provincial para o ano 2020; LXS; Real decreto 887/2006, de 21 de xullo, polo que se aproba o Regulamento da LXS; Real decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, modificado polo Real decreto 465/2020, de 17 de marzo, e a demais lexislación aplicable. A contía máxima dispoñible para levar a cabo o Plan de cofinanciamento dos servizos sociais comunitarios municipais para o ano 2020 é de 2.370.563,90 euros. O prazo para a presentación de solicitudes será de 15 días hábiles contados a partir do día seguinte ao da publicación das bases e do extracto da convocatoria no Boletín Oficial da Provincia de Pontevedra (BOPPO).
RECTIFICACIÓN DA CONVOCATORIA DE VARIOS PROCESOS SELECTIVOS PARA CUBRIR PRAZAS VACANTES NO CADRO DE PERSOAL FUNCIONARIO DA DEPUTACIÓN DE PONTEVEDRA, INCLUÍDAS NA OEP 2016 (CL2019N)
ADMINISTRACIÓN LOCAL — Provincial — Deputación Provincial (Persoal, oposicións, 09/01/2020)

O Deputado Delegado en materia de persoal, en virtude das competencias delegadas da Presidencia, dita a seguinte RESOLUCIÓN: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 16 de decembro de 2019 (nº 2019021154), pola que se aproba a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público do ano 2016 (CL2019N), BOPPO nº 248 de data 30 de decembro de 2019, no senso que: O prazo para presentar as solicitudes será de 20 días hábiles, contados a partir do día seguinte ao da publicación da convocatoria no Boletín Oficial do Estado (BOE), mediante extracto, e previa publicación do texto íntegro das bases e a convocatoria no Boletín Oficial da Provincia de Pontevedra (BOPPO) e o extracto no Diario Oficial de Galicia (DOG)” O prazo para presentar as solicitudes será de 20 días naturais contados a partir do día seguinte ao da publicación da convocatoria no Boletín Oficial do Estado (BOE), mediante extracto, e previa publicación do texto íntegro das bases e a convocatoria no Boletín Oficial da Provincia de Pontevedra (BOPPO) e o extracto no Diario Oficial de Galicia (DOG).” Pontevedra, a 2 de xaneiro de 2020. O deputado delegado, O secretario
CONTA XERAL 2019
ADMINISTRACIÓN LOCAL — Municipal — Bueu (Presupostos e cadros de persoal, 11/09/2020)

A Comisión informativa de Facenda e Especial de Contas, en sesión celebrada o 3 de Setembro de 2020, informou favorablemente a Conta Xeral do Concello de Bueu correspondente ao exercicio 2019. Segundo o previsto no artigo 212.3 do RDL 2/2004, de 5 marzo, polo que se aproba o Texto Refundido da Lei Reguladora das Facendas Locais, a Conta Xeral co informe da Comisión Especial de Contas, someterase a exposición pública por prazo de quince días contados dende a data de publicación do presente anuncio no Boletín Oficial da Provincia, durante os cales e oito máis, os interesados poderán presentar reclamacións, reparos ou observacións. Bueu, 4 de setembro de 2020.—O Alcalde, Félix Juncal Novas. (Documento asinado electronicamente á marxe).
REVOGACIÓN DE DELEGACIÓN DE COMPETENCIAS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 13/03/2020)

Faise público que pola alcaldía do Concello do Grove, en data 2 de marzo de 2020, adoptouse a seguinte, Expediente: 1008/2019 Asunto: REVOGACIÓN DE COMPETENCIAS NAS CONCESIÓNS DE APRAZAMENTOS E FRACCIONAMENTOS PARA O PAGO DE DÉBEDAS — O día 15 de xuño de 2019 tivo lugar a constitución do Concello do Grove, como consecuencia das eleccións locais realizadas o día 26 de maio de 2019, habendo sido proclamado alcalde quen subscribe. — O día 18 de xuño de 2029 ditei o Decreto número 2019-0552 no que delegaba na Xunta de Goberno Local, como órgano colexiado, a seguinte atribución da Alcaldía: “13. A resolución de solicitudes en materia tributaria, a concesión de aprazamentos e fraccionamentos para o pago de débedas, e a resolución dos expedientes de devolución de ingresos indebidos.” Detectado que se están presentando no Rexistro numerosas peticións de aprazamentos e fraccionamentos para o pago de débedas, as cales requiren dunha maior axilidade de tramitación e brevidade nos prazos resolutorios. Segundo o disposto no artigo 9 da Lei 40/2015, do 1 de outubro, do réxime xurídico do sector público, a delegación será revogable en calquera momento polo órgano que a conferira. Segundo o disposto no artigo 114.3 do Real decreto 2568/1986, do 28 de novembro, Regulamento de organización, funcionamento e réxime xurídico das entidades locais (ROFRXEL) a revogación ou modificación das delegacións haberá de adoptarse coas mesmas formalidades que as esixida s para o seu outorgamento Á vista dos antecedentes e consideracións expostas, Primeiro. REVOGAR de conformidade co disposto nos artigos 9.6 da Lei 40/2015, do 1 de outubro, do réxime xurídico do sector público e 114.3 do Real decreto 2568/1986, do 28 de novembro (ROFRXEL), a seguinte competencia previamente delegada na Xunta de Goberno Local: “A concesión de aprazamentos e fraccionamentos para o pago de débedas.” Segundo. Publicar no Boletín Oficial da Provincia de Pontevedra a revogación efectuada, de conformidade do previsto no artigo 44 do Regulamento de organización, funcionamento e réxime xurídico das entidade locais (ROFRXEL), aprobado polo Real decreto 2568/1986, do 28 de novembro. Terceiro. Dar traslado desta resolución a todos os departamentos municipais para o seu coñecemento, así como, dar conta dela ao Pleno do Concello na primeira sesión que se realice” O Alcalde Jose A Cacabelos Rico Documento asinado dixitalmente. Documento asinado electronicamente
OFERTA DE EMPREGO PÚBLICO ANO 2020
ADMINISTRACIÓN LOCAL — Municipal — Redondela (Oferta de emprego público, 23/12/2020)

A alcaldesa ditou a Resolución núm.: 2020-3141, con data de 17/12/2020, pola que aprobou a oferta de emprego público do Concello de Redondela, dispoñendo que se publique no Boletín Oficial da Provincia de Pontevedra. En cumprimento da citada resolución, procédese á publicación da oferta de emprego público do Concello de Redondela para o ano 2020, pola que se ofertan ás seguintes prazas: O prazo máximo para a execución dos correspondentes procesos selectivos será de 3 anos a contar dende a publicación do presente acordo no Boletín Oficial da Provincia de Pontevedra. Contra o acordo de aprobación da oferta de emprego público, que pon fin á vía administrativa, poderase interpoñer o RECURSO POTESTATIVO DE REPOSICIÓN ante a Alcaldía, no prazo dun mes a contar dende o día seguinte ao da publicación deste anuncio no BOPPO, ao abeiro do establecido no artigo 124 da Lei 39/2015, do procedemento administrativo común das administracións públicas ou ben, directamente, o recurso contencioso administrativo ante o Xulgado do Contencioso-Administrativo de Vigo no prazo de dous meses contados dende o día seguinte ao desta publicación, consonte ao disposto nos artigos 8.1 e 46.1 da Lei 29/1998, do 13 de xuño, da xurisdición contencioso-administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido na Lei 39/2015, podendo entón as persoas interesadas interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ao establecido no artigo 46.1) e 4) da Lei 29/1998, reguladora da xurisdición contencioso-administrativa. Non obstante, tamén se poderá interpoñer calquera outro recurso que as persoas interesadas estimen procedentes conforme a Dereito. DOCUMENTO ASINADO ELECTRONICAMENTE Á MARXE
APROBACIÓN INICIAL EXPEDIENTE DE MOFICACIÓN DE CRÉDITO Nº 21-20 DO ORZAMENTO EN VIGOR
ADMINISTRACIÓN LOCAL — Municipal — Vilaboa (Presupostos e cadros de persoal, 06/10/2020)

O Pleno do Concello de Vilaboa, en sesión ordinaria celebrada o día 25/09/2020, acordou a aprobación inicial do expediente de modificación de crédito nº 21-20 na modalidade de suplemento de crédito, financiado con remanente líquido de tesoureria para gastos xerais. De acordo co disposto no artigo 169.1, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente á información pública por un prazo de quince días, a contar dende o día seguinte á publicación deste anuncio no Boletín Oficial da Provincia. Durante o devandito prazo, poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://vilaboa.sedelectronica.es]. Se transcorrido devandito prazo non se presentaron alegacións, considerarase aprobado definitivamente devandito Acordo. O Alcalde – Cesar Poza González.
DELEGACIÓN EN TENENTE DE ALCALDE
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 25/05/2020)

Por decreto de Alcaldía de 30.04.2020 acordouse a resolución cuxa parte dispositiva a continuación se transcribe literalmente: 1º) Delegar no primeiro tenente de Alcalde DON PEDRO PEREIRA FERNÁNDEZ o exercicio das potestades e funcións de Alcalde en canto ó goberno e administración municipal dende o presente día 30 de Abril de 2020 ate a miña incorporación unha vez transcorrido o período de convalecencia, termo no que se abocarán as miñas competencias delegadas.2º) A delegación comprende tanto as facultades de dirección e xestión, como as de resolver mediante actos administrativos que afecten a terceiros, inda que non se delega a facultade de resolver recursos administrativos que poidan interpoñerse contra os actos ditados no exercicio das facultades delegadas, de conformidade co disposto na Lei 39/2015 de Procedemento administrativo común.3º) A delegación conferida require para a súa efectividade a aceptación do concelleiro delegado, tamén publicarase no B. O. P. e da resolución darase conta ó Pleno Corporativo na seguinte sesión que celebre.4º) O concelleiro delegado queda obrigado a informar a esta Alcaldía,"a posteriori", da xestión e disposicións que dite, e previamente, das decisións de transcendencia, nos termos previstos no artigo 115 do R. O. F. No Porriño, 30 de abril de 2020. A alcaldesa Eva García de la Torre
RECTIFICACIÓN DAS BASES ESPECÍFICAS DE TÉCNICO SUPERIOR EN MEDIO AMBIENTE CORRESPONDENTE Á CONVOCATORIA DE PRAZAS VACANTES NO CADRO DE PERSOAL FUNCIONARIO DA DEPUTACIÓN DE PONTEVEDRA, INCLUÍDOS NA OFERTA DE EMPREGO PÚBLICO DOS ANOS 2018 (CL2020F)
ADMINISTRACIÓN LOCAL — Provincial — Deputación Provincial (Persoal, oposicións, 12/08/2020)

EXPEDIENTE: 2020016874. ASUNTO: Rectificación das bases específicas de técnico superior en medio ambiente correspondente á convocatoria de prazas vacantes no cadro de persoal funcionario da Deputación de Pontevedra, incluídos na oferta de emprego público dos anos 2018 (CL2020F). TRÁMITE: Rectificación. O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o artigo 61.12 de Real Decreto 2568/86, de 28 de novembro, resolvo rectificar a Resolución Presidencial publicada no BOPPO nº 121, do 26 de xuño de 2020, pola cal se aproba a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra incluídas na Oferta de Emprego Público do ano 2018 (CL2020F), en concreto a base específica terceira do proceso selectivo dunha praza de técnica/técnico superior en Medio Ambiente, quenda libre, no senso que onde di: Ademais das condicións sinaladas na base cuarta das xerais, as persoas aspirantes deberán estar en posesión do título de licenciatura ou grao en Bioloxía, Química, Biotecnoloxía, Bioquímica, Ciencias Ambientais, Farmacia, Enxeñería Química, Enxeñería Agrícola ou de Montes, Ciencias Agrarias e Bioeconomía, Ciencias e tecnoloxía dos Alimentos ou equivalentes, ou estar en condicións de obtelo o día en que remate o prazo de presentación de instancias.” Debe dicir: Ademais das condicións sinaladas na base cuarta das xerais, as persoas aspirantes deberán estar en posesión do título de licenciatura ou grao en Bioloxía, Química, Biotecnoloxía, Bioquímica, Ciencias Ambientais, Farmacia, Enxeñería Química, Enxeñería Agrícola ou de Montes, Ciencias Agrarias e Bioeconomía, Ciencias e tecnoloxía dos Alimentos, Xeografía ou equivalentes, ou estar en condicións de obtelo o día en que remate o prazo de presentación de instancias.” Asinada dixitalmente á marxe Contra esta Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 112 e 123 da Lei 39/2015, de 1 de outubro, do Procedemento Administrativo Común), ou ben, recurso contenciosoadministrativo ante o Xulgado do Contencioso- Administrativo de Pontevedra, no prazo de dous meses, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poda utilizar calquera outro recurso que estime conveniente
DATA PARA PAGO DE DEPÓSITO PREVIO E FORMALIZACIÓN DE ACTA OCUPACIÓN DO PROXECTO DE ACTUALIZACIÓN DO PR DE CONSTRUCIÓN DE REFORMA DA MSV NA PO-308 (PQ 12+400 A 15+400), PO/13/102.06.1
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Urbanismo e Patrimonio, 28/01/2020)

En cumprimento do disposto no artigo 49 do Regulamento de Expropiación Forzosa do 26 de Abril de 1957 e ao abeiro das competencias delegadas por Orde do 7 de setembro de 2017 (DOG núm.179 do 20.9.2017), este servizo procederá a executar o pagamento dos depósitos previos mediante transferencia bancaria ás persoas propietarias das fincas cuxa relación figura exposta no taboleiro de anuncios do concello referido. No caso de non ter presentado o certificado de titularidade da conta bancaria, cos códigos IBAN e BIC, e a copia do DNI, consignarase na Caixa Xeral de Depósitos conforme o disposto no artigo 51 do Decreto do 26 de abril de 1957 polo que se aproba o Regulamento de Expropiación Forzosa. Así mesmo, en cumprimento do artigo 55 do Regulamento de Expropiación Forzosa convócase ás persoas propietarias ao acto de formalización das actas de ocupación no lugar, día e hora seguintes: A relación de titulares estará exposta no concello de Sanxenxo, e no Servizo Provincial da Axencia Galega de Infraestruturas de Pontevedra (Avda. María Victoria Moreno 43-1º, 36003 Pontevedra), e publicarase no seguinte enlace da páxina web da consellería: https://infraestruturasemobilidade.xunta. gal/avisos? p_p_id=ipecos_opencms_portlet_INSTANCE_Ps5C&p_p_lifecycle=0&p_p_state=normal&p_p_col_id=column-1&p_p_col_count=1&_ipecos_opencms_portlet_INSTANCE_Ps5C_content=%2Fopencms%2FPortal-Web%2FContidos%2FAviso%2Faviso_0148. html No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Documento asinado electronicamente. O xefe do servizo Juan Ignacio Penna Rizescu
INFORME EN MATERIA DE PROXECTOS PÚBLICOS DE URXENCIA E DE EXCEPCIONAL INTERESE PARA A AMPLIACIÓN DAS INSTALACIÓNS DO INSTITUTO FERIAL DE VIGO (IFEVI)
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 27/01/2020)

Con data do 23.01.2020 ten entrada no Rexistro xeral desta Xerencia Municipal de Urbanismo do Concello de Vigo, un oficio subscrito polo Secretario xeral técnico da Consellería de Economía e Industria, polo que se da traslado á Xerencia Municipal de Urbanismo do Excmo. Concello de Vigo da solicitude cursada por D. Arsenio F. Prieto Martínez, en nome e e/r do Instituto Feiral de Vigo (IFEVI), pola que solicita a aplicación da Lei 3/2016, do 1 de marzo, de medidas en materia de proxectos públicos de urxencia ou de excepcional interese, ao proxecto básico e de execución de ampliación das instalacións do recinto feiral de Vigo- IFEVI- formulado pola Sociedade profesional Fraga, G Quijada, Portolés y Asociados SLP, con data decembro de 2019. Continuando coa maior celeridade co procedemento establecido na Lei 3/2016, do 1 de marzo, concretamente ao disposto no artigo único punto 4 do dito corpo legal, procédese a someter o nomeado Proxecto a información pública, mediante a inserción deste anuncio nun dos xornais de maior difusión do municipio e no BOP durante un prazo de 20 DÍAS HÁBILES. Durante o referido prazo calquera interesado/a e o público en xeral, poderán facer as exposicións ou alegacións que estimen procedentes en defensa dos seus dereitos o intereses. A tales efectos, o prazo de información pública entenderase aberto dende o día seguinte á publicación do primeiro anuncio e rematará transcorridos VINTE (20) DIAS dende o día seguinte á publicación do derradeiro anuncio. O expediente atópase a disposición do público en xeral na páxina web do Concello de Vigo, no seguinte enlace http://hoxe.vigo.org/actualidade/avisos.php? id=3992#/, así como no departamento municipal de Información da Xerencia de Urbanismo (sito na planta baixa do edificio da Xerencia de Urbanismo – Praza do Rei, s/n), en horario de 9,00 a 13,30 horas, para a súa consulta e a presentación de cantos documentos ou escritos de alegacións estimen convenientes. En Vigo, na data da sinatura electrónica.—A Vicepresidenta da XMU (Resolución do 11.07.2019), Asdo. María José Caride Estévez.
EXPOSICIÓN PÚBLICA DO PADRÓN SERVIZO DE AXUDA A DOMICILIO OUTUBRO 2020
ADMINISTRACIÓN LOCAL — Municipal — Lalín (Outros documentos, notificacións e informacións públicas, 01/12/2020)

Por Resolución da Concellería de Facenda de data 24 de NOVEMBRO de 2020 aprobouse a liquidación correspondente ao Prezo público polo servizo de axuda no fogar de outubro de 2020 por importe de 8.989,26 € e un total de 93 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto Refundido da Lei Reguladora de Facendas Locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de ABANCA, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda, Política Social e Estratexia Dusi María Paz Pérez Asorey DOCUMENTO ASINADO ELECTRONICAMENTE AO MARXE
DERROGACIÓN DA ORDENANZA FISCAL REGULADORA DA TAXA POR INSTALACIÓNS DE POSTOS, BARRACAS, CASETAS DE VENDA
ADMINISTRACIÓN LOCAL — Municipal — Mos (Ordenanzas e Regulamentos, 10/12/2020)

Rematado o período de exposición pública e non téndose presentadas reclamacións enténdese definitivamente aprobado o acordo plenario de 28/09/2020 relativo á DERROGACIÓN da ORDENANZA FISCAL REGULADORA DA TAXA POR INSTALACIÓNS DE POSTOS, BARRACAS, CASETAS DE VENDA, ESPECTÁCULOS, ATRACCIÓNS OU RECREO SITUADOS EN TERREO DE USO PÚBLICO MUNICIPAL, ASÍ COMO INDUSTRIAS NA RÚA E AMBULANTE E RODAXE CINEMATOGRÁFICO. Queda expresamente derrogada a ORDENANZA FISCAL REGULADORA DA TAXA POR INSTALACIÓNS DE POSTOS, BARRACAS, CASETAS DE VENDA, ESPECTÁCULOS, ATRACCIÓNS OU RECREO SITUADOS EN TERREO DE USO PÚBLICO MUNICIPAL, ASÍ COMO INDUSTRIAS NA RÚA E AMBULANTE E RODAXE CINEMATOGRÁFICO publicada no BOPPO nº 244 de 22/12/2011. A presente derrogación foi aprobada polo Pleno da Corporación e entrará en vigor o día da súa publicación no Boletín Oficial da Provincia. En Mos, a 1 de decembro de 2020. A Alcaldesa: Nidia María Arévalo Gómez
MODIFICACIÓN PRESUPOSTARIA 47/2020, POR TRANSFERENCIA DE CRÉDITO 18/2020
ADMINISTRACIÓN LOCAL — Municipal — Oia (Presupostos e cadros de persoal, 06/08/2020)

Aprobado inicialmente en sesión plenaria de data 30/07/2020, expediente de modificación presupostaria 47/2020, por transferencia de crédito 18/2020, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 30 de xullo de 2020. A Alcaldesa Asdo Deividas Loitegui Sanfeliu *Asdo dixitalmente á marxe
EXTRACTO DE ACORDOS ADOPTADOS POLO PLENO DO CONCELLO NA SESIÓN ORDINARIA DE 23-12-2019
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 08/01/2020)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 23.12.2019. APROBACIÓN DO BORRADOR DA ACTA DA SESIÓN ORDINARIA DE 18.11.2019. (CSV: 9EKD1S2TDVCONA4D). Aprobado RATIFICACIÓN DE ACORDO DA XUNTA DE GOBERNO LOCAL RELATIVO Á COMPARECENCIA DESTE CONCELLO COMO DEMANDADO ANTE O XULGADO DO CONTENCIOSO-ADMINISTRATIVO Nº1 NO PROCEDEMENTO ORDINARIO Nº382/2019.2019/COMPARECENCIA/000107. Aprobado PROPOSICIÓN DO GRUPO MUNICIPAL DO PARTIDO POPULAR SOBRE REFORZAR O CENTRO DE INFORMACIÓN ÁS MULLERES CON MÁIS PERSOAL ESPECÍFICO.2019/INIPLENO/000052. Aprobado PROPOSICIÓN DO GRUPO MUNICIPAL MIXTO-CS PROPOÑENDO MELLORAS NO CENTRO ASISTENCIAL DE CONDUTAS ADITIVAS.2019/INIPLENO/000049. Rexeitado RATIFICACIÓN DA SÚA INCLUSIÓN POR URXENCIA E APROBACIÓN, NO SEU CASO, DE PROPOSICIÓN DO GRUPO MUNICIPAL DO PARTIDO POPULAR SOBRE UN ESTUDO INTEGRAL E INDEPENDENTE SOBRE OS PROBLEMAS DE TRÁFICO NA CIDADE.2019/INIPLENO/000051. Rexeitado COMPARECENCIA DO ALCALDE E DA CONCELLEIRA DE GOBERNO DELEGADA DA ÁREA DE PATRIMONIO MUNICIPAL E FESTAS, CON MOTIVO DO “CASO SEMÁFOROS”. Efectuada DACIÓN DE CONTA DE DECRETO DA ALCALDÍA ACORDANDO A REALIZACIÓN POR EMERXENCIA DAS OBRAS DE REPARACIÓN DA CUBERTA DA GARDERÍA DE A PARDA.2019/EMERX/000001. Tomou coñecemento TOMA DE COÑECEMENTO DA MEMORIA ANUAL 2018 DO TRIBUNAL ECONÓMICO-ADMINISTRATIVO.2019/XENAX/000012. Tomou coñecemento COÑECEMENTO DE RESOLUCIÓNS E DECRETOS. (2019/RESMENSUAL/000012). Tomou coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). O secretario.